Jelaskan thumb| dari Sekolah Kebangsaan Seri Bemban dalam bahasa melayu

Bekas Murid SK Seri Bemban

Sebuah rumah guru juga telah didirikan berhampiran dengan bangunan sekolah. Bangunan rumah guru ini terpaksa diruntuhkan kerana projek pembinaan bangunan baru yang didirikan pada tahun 1982.

Pada 31.1.1981, sebuah bangunan baru yang lebih moden telah didirikan sepenuhnya oleh kerajaan. Bangunan batu dua tingkat ini dilengkapi dengan empat bilik darjah, bilik tayang, bilik perpustakaan (kedua-duanya adalah diubahsuai dari bilik darjah), bilik guru dan pejabat.

PIBG telah sebulat suara memberikan nama baru kepada sekolah ini. Dengan persetujuan ramai dan kelulusan dari pihak berkuasa, sekolah ini telah diberi nama "SEKOLAH KEBANGSAAN SERI BEMBAN". Ini adalah kerana pokok-pokok bemban yang banyak terdapat dikawasan ini pada satu masa dahulu.

Atas usaha gigih dan sokongan kuat Guru Besar serta PIBG, sebuah bangunan tambahan telah dibina pada bulan Februari 1989. Bangunan ini mula digunakan pada 11.7.1989. Ianya terdiri dari empat buah bilik darjah, bilik tayang, Pusat Sumber dan bilik sembahyang.

Pada 15.1.1997 JKKK Ayer Panas telah bermesyuarat untuk memohon sebuah lagi bangunan tambahan bagi menampung bilangan murid yang semakin bertambah seiring dengan kewujudan taman-taman perumahan di sekitar kawasan sekolah.

Ramai bekas murid sekolah ini telah berjaya mencipta nama dalam pelbagai bidang, sama ada dalam sektor awam ataupun swasta. Antara tokoh yang mendapat pendidikan awal di sekolah ini ialah Datuk Emran Kadir, Pengarah Jabatan Pengangkutan Jalan Malaysia.